**З А П О В Е Д**

**№**



На основание чл. 9, ал. 5, чл. 26, ал. 1 и ал. 6, чл. 27, ал. 1 и ал. 2, изречение второ от Закона за управление на средствата от Европейските фондове при споделено управление, чл. 5, ал. 1 от Постановление № 23 на Министерския съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021-2027 г. (обн., ДВ, бр. 16 от 17.02.2023 г., посл. изм. ДВ. бр. 64 от 30 юли 2024 г.), чл. 4, ал. 2 и чл. 6, т. 1 от Устройствения правилник на Изпълнителна агенция „Програма за образование“ (обн., ДВ, бр. 86 от 2017 г., посл. изм. и доп., ДВ. бр. 83 от 03.10.2023 г.) и глава 3 „Програмиране и планиране“, т. 3.5.3.2.1 и т. 3.5.3.3 от Наръчника за управление на Програма „Образование“ 2021-2027 г. (вариант 2, версия 2), утвърден със Заповед № РД09-106/24.04.2025 г. на ръководителя на Управляващия орган на Програма „Образование“, във връзка с Методология и критерии за подбор на операция „Превенция и предотвратяване на тормоза и насилието и намаляване агресията в училищата“ по Приоритет 1 „Приобщаващо образование и образователна интеграция“ на Програма „Образование“ 2021-2027 г., одобрени от Комитета за наблюдение на ПО на Петото заседание, проведено на 29.04.2025г., писмо на Министерство на финансите с изх. №12-00-601/24.07.2025 г. и писмо на Министерство на образованието и науката с изх. №0701-161/13.08.2025 г. за съгласуване на проекта на документация по процедурата, в качеството ми на ръководител на Управляващия орган (РУО) на Програма „Образование“,

**Н А Р Е Ж Д А М:**

1. **УТВЪРЖДАВАМ:** Документация за провеждане на процедура за директно предоставяне на безвъзмездна финансова помощ   
   BG05SFPR001-1.010 „Превенция и предотвратяване на тормоза и насилието и намаляване агресията в училищата“ по Приоритет 1 „Приобщаващо образование и образователна интеграция“ на Програма „Образование“ (ПО), както следва:
2. Покана до конкретните бенефициенти за участие в процедура BG05SFPR001-1.010 „Превенция и предотвратяване на тормоза и насилието и намаляване агресията в училищата“;
3. Насоки за кандидатстване, включващи Условия за кандидатстване (и приложения към тях) и Условия за изпълнение;
4. Коментарна таблица за отразяване на възражения и предложения по проекта на Насоки за кандидатстване по процедура BG05SFPR001-1.010 „Превенция и предотвратяване на тормоза и насилието и намаляване агресията в училищата“;
5. **ОТКРИВАМ:** Процедура за директно предоставяне на безвъзмездна финансова помощ BG05SFPR001-1.010 „Превенция и предотвратяване на тормоза и насилието и намаляване агресията в училищата“ по Приоритет 1 „Приобщаващо образование и образователна интеграция“ на ПО.
6. Документите по т. I, заедно с настоящата заповед, да се публикуват до 15 септември 2025 г. на интернет страницата на ИАПО (<http://opnoir.bg>), в Информационната система за управление и наблюдение на средствата от ЕФСУ – ИСУН (<https://eumis2020.government.bg/>) и в Единния информационен портал ([www.eufunds.bg](http://www.eufunds.bg)).
7. Настоящата заповед подлежи на изпълнение от датата на издаването й.

Контрол по изпълнението на заповедта възлагам на г-жа Мария Станевска, директор на дирекция „Програмиране, наблюдение и оценка“, Изпълнителна агенция „Програма за образование“.

Заповедта да се сведе до знанието на заинтересованите страни за сведение и изпълнение.

Документите по т. I.2. подлежат на оспорване по реда на Административнопроцесуалния кодекс пред Административен съд София-град в 14 (четиринадесет) дневен срок от съобщаването им.

**Приложение:** съгласно текста.



**Иван Попов**

*Изпълнителен директор и*

*Ръководител на Управляващия орган на Програма „Образование“ 2021-2027*